Szabad-e még?
Valami nagy szerelmet,
Viszonzott nagy szerelmet
Áhitott már a lelkem...
Én csak busan szerettem.

Mosolygó száz leánynak,
Igérő száz leánynak,
Szerelmét csak nevettem...
Én csak búsan szerettem.

Nem is élő leány volt.
Halott szép szüzleány volt,
Akiről énekeltem.
Én csak búsan szerettem.

Bolondul mindig búsan,
Csók közt is mindig búsan
A szivemet verettem.
Én csak búsan szerettem.

Most habfehér szoborba,
Vénusztestü szoborba
Csókok vágyát leheltem...
Szabad-e még szeretnem?
Versek